Victor Vlădăreanu este pompier și "a stins" tot entuziasmul juriului.
iUmor sezonul 16, 10 martie 2024. Victor Vlădăreanu nu reușește să convingă juriul. Cheloo: "Atitudinea e tot, mai ales când n-ai glume"
"Numele meu e Victor, am 26 de ani și nu mai pot", își începe concurentul numărul de stand-up comedy. "Știu că există ideea asta de a fi mulțumit cu faptul că ești sănătos, că ai un loc de muncă sigur, că ai unde să dormi, că ai o iubită, poate..."
"Numai a ta", completează Cheloo.
"Sper", răspunde concurentul. "Eu le am pe toate. (...)sunt poștaș."
Aceasta remarcă i-a nedumerit puțin pe Cuza și Emi, deoarece în culise le spusese că este pompier.
"Un motiv bun pentru care nu suport uniformele și babele", continuă Victor.
Victor Vlădăreanu, jurizare în ediția din 10 martie 2024 la iUmor
"Mai vrem, mai vrem", strigă Cătălin Bordea după ce Victor își încheie numărul. "Te-ai și strofocat de energie. Eu nu știu cum ai dus până la capăt."
"Crezi că mi-a plăcut?" îl întreabă Cheloo. "De ce?"
"Cred că mai mult ți-a plăcut atitudinea, nu neapărat glumele în sine", îi răspunde Victor.
"Atitudinea e tot, mai ales când n-ai glume", completează Cheloo.
"Nu înțeleg cum s-a strâns atâta amuzament în numărul ăsta. Eu n-am mai râs așa cu poftă", spune și Delia.
"Știi ce-a vrut să zică ea? Ai avut umor? Sigur că nu", îi transmite Cosmin Natanticu.
"Să vorbim de Poșta Română că e un subiect interesant", propune Cătălin Bordea.
"Ne-ai mințit", spune Cosmin Natanticu atunci când află că nu este, de fapt, poștaș.
"Locuiești alături de babe? Ai o iubită mediocră?" verifică Bordea.
"Atât timp cât tu nu ești bun pe ficțiune, vorbește despre lucrurile pe care le-ai trăit", recomandă Cosmin Natanticu.
"Nimic din ce a zis el nu era adevărat. El și-a scris un text, ceea ce mă bucură", spune Cătălin Bordea, în culise.
"Vrei să te distrezi pe această jurizare? Eu am un joker", spune Natanticu.
Juratul îl provoacă pe Cătălin Bordea să jurizeze numărul lui Victor în pași de dans.
"Foarte prost, foarte prost, a fost foarte prost. Eu am energie, tu nu ai avut", spune Bordea, în timp ce dansează pe muzică House.
"Aș fi vrut să nu descopăr acest Bordea", spune Delia după jurizarea colegului său. "Ești alt om pentru mine."
"Este un moment slăbuț", spune Cosmin Natanticu.
Astfel, Victor Vlădăreanu a primit patru dislike-uri, de la Delia, Cosmin Natanticu, Cătălin Bordea și Cheloo.